ai4bharat/Pralekha huggingface dataset:
வடகிழக்குப் பகுதி வளர்ச்சி அமைச்சகம்
மத்திய அமைச்சர் டாக்டர் ஜிதேந்திர சிங் தலைமையில் வடகிழக்கு மாகாண மேம்பாட்டு அமைச்சகத்தின் ஆய்வுக்கூட்டம்
ஜம்மு காஷ்மீரில் தொடங்கி இந்தியா முழுவதும் மூங்கில் தொகுப்புகள் அமைக்கப்படும்: டாக்டர் ஜிதேந்திர சிங்
வட கிழக்கு மாகாண மேம்பாட்டுக்கான மத்திய அமைச்சர் டாக்டர் ஜிதேந்திர சிங் தலைமையில் அமைச்சகத்தின் உயர்மட்டக் குழுக் கூட்டம் இன்று நடைபெற்றது. நிகழ்ச்சியில் பேசிய அமைச்சர், ஜம்மு காஷ்மீரில் தொடங்கி இந்தியா முழுவதும் மூங்கில் தொகுப்புகள் அமைக்க, தமது அமைச்சகம் முடிவு செய்துள்ளதாகக் கூறினார்.
இந்த முயற்சியில், இந்த ஆண்டு ஜனவரி மாதம் ஜம்மு-காஷ்மீர் அரசுடன் இணைந்து மூங்கில் சம்பந்தமான கண்காட்சி மற்றும் பயிலரங்கிற்கு ஏற்பாடு செய்திருந்ததை அவர் நினைவு கூர்ந்தார்.
மூங்கில் பொருட்களை தயார் செய்வதற்கு ஜம்மு காஷ்மீரின் ஜம்மு, கத்ரா மற்றும் சம்பா ஆகிய இடங்களில் தொகுப்புகள் அமையவிருப்பதாகக் கூறிய அமைச்சர், இதன் மூலம் சுமார் 25,000 பேருக்கு வேலை வாய்ப்பு கிடைக்கும் என்று நம்பிக்கை தெரிவித்தார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1663174
-----
(Visitor Counter : 86
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 205.59 கோடியைக் கடந்தது
இந்தியாவில் கொவிட்-19 தடுப்பூசி செலுத்தப்பட்டோர் எண்ணிக்கை இன்று காலை 7 மணி நிலவரப்படி 205.59 கோடிக்கும் அதிகமான  டோஸ்கள் செலுத்தப்பட்டுள்ளன. 2,72,54,426 அமர்வுகள் மூலம் இந்த சாதனை படைக்கப்பட்டுள்ளது.
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 3.93 கோடிக்கும் அதிகமான 3,93,33,226) இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயது உடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை  மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.31 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.50 சதவீதமாக உள்ளது. கடந்த 24 மணி நேரத்தில் 21,595 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,34,45,624.
இந்தியாவில் கடந்த 24 மணி நேரத்தில் 20,551 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 4,00,110 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 87.71 கோடி . வாராந்திரத் தொற்று 4.64 சதவீதமாக உள்ளது. தினசரித் தொற்று விகிதம் 5.14 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1848572
ரசாயனம் மற்றும் உரங்கள் அமைச்சகம்
மருத்துவ பரிசோதனைகள் சார்ந்த தயாரிப்பு மற்றும் ஆராய்ச்சிகளில் சர்வதேச ஒத்துழைப்பை பலப்படுத்துவது குறித்து ஜி20 இரண்டாவது சுகாதார பணிக்குழுக் கூட்டத்தை ஒட்டிய ஆலோசனை
மருத்துவ பரிசோதனைகள் சார்ந்த தயாரிப்பு மற்றும் ஆராய்ச்சிகளில் சர்வதேச ஒத்துழைப்பை பலப்படுத்துவது குறித்து ஜி20 இரண்டாவது சுகாதார பணிக்குழுக் கூட்டத்தை ஒட்டி புதுதில்லியில் ஆலோசனைக் கூட்டம் நடைபெற்றது.
ஜி20 இரண்டாவது சுகாதார பணிக்குழு கோவாவில் ஏப்ரல் 17ம் தேதி முதல் -19ம் தேதி வரை நடைபெறவுள்ளது. இந்த உயர்மட்ட ஆலோசனைக் கூட்டத்தில் ஜி20 உறுப்பு நாடுகளான ஆஸ்திரேலியா, பிரான்ஸ், இந்தோனேசியா, ரஷ்யா, பிரேசில் உள்ளிட்ட பல நாடுகள், சர்வதேச அமைப்புகள், உலக நாடுகளை சேர்ந்த மருத்துவ பரிசோதனை தயாரிப்பு நிறுவனங்கள் ஆகியவற்றின் பிரதிநிதிகள் பங்கேற்கின்றனர். மத்திய அரசின் மருந்தகத்துறை, ஸ்விட்சர்லாந்தின் ஃபைன்ட்  அமைப்பு, யுனிடெய்டுகோ ஆகியவை இணைந்து இந்தக் கூட்டத்திற்கு ஏற்பாடு செய்துள்ளன.
இதை ஒட்டிய முன்னோட்டக் கூட்டத்தில் உரையாற்றிய மத்திய மருந்தகத் துறையின் செயலாளர் திருமதி எஸ்.அபர்ணா நோய்களின் சர்வதேச பரவல் காலத்தை எதிர்கொள்வதற்கு வலிமையான ஒத்துழைப்பு அவசியம் என்றார். மருத்துவ பரிசோதனைகள் பொதுவாக நோய்கள் பரவாமல் தடுப்பது, குறித்த நேரத்தில் சிகிச்சை அளித்தல் ஆகியவற்றை உள்ளடக்கிய உலகளாவிய சுகாதார பாதுகாப்பாக நீட்டிக்கப்பட வேண்டும் என்று வலியுறுத்தினார். இன்றைய கூட்டம் இரண்டாவது சுகாதார பணிக்குழு கூட்டத்தை முன்னெடுத்துச் செல்ல உதவும் என்றும் நம்பிக்கைத் தெரிவித்தார்.
பல்வேறு கட்ட ஆராய்ச்சிகள் மூலம் மாநில அளவில் மருத்துவ பரிசோதனைப் பொருட்களை மேம்படுத்துவது, சுகாதார பாதுகாப்பு, பெருந்தொற்றிலிருந்து தற்காத்தல், நோய்களை எதிர்கொள்வதற்கான தயார்நிலை மற்றும் உலகளாவிய சுகாதார பாதுகாப்பை உறுதி செய்ய வழிவகுக்கும் என்று அபர்ணா கூறினார். மத்திய இரசாயனம் மற்றும் உரத்துறை அமைச்சகத்தின் கீழ் செயல்படும் மருந்தகத்துறை, மருந்துகளின் விலை நிர்ணயம், மலிவான விலையிலான மருந்துகளை கையிருப்பு வைத்தல், ஆராய்ச்சி மற்றும் மேம்பாடு ஆகியவற்றை நோக்கமாகக் கொண்டு செயல்பட்டு வருவது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும் : https://pib.gov.in/PressReleasePage.aspx?PRID=1917115
அணுசக்தி அமைச்சகம்
இந்திய அணுசக்தித் துறையில் வெளிநாட்டு நிறுவனங்களின் ஈடுபாடு
வெஸ்டிங் ஹவுஸ் எலக்ட்ரிக் கம்பெனி  மற்றும் ஜிஇ – ஹிட்டாச்சி, அமெரிக்கா, எலக்ட்ரிசைட் டி ஃப்ரான்ஸ் , ஃப்ரான்ஸ் அண்ட் ரோஸாட்டோம், ரஷ்யா உள்ளிட்ட பல்வேறு நாடுகளைச் சேர்ந்த வெளிநாட்டு நிறுவனங்கள் நமது நாட்டின் அணுசக்தித் திட்டங்களில் தொழில்நுட்பப் பங்குதாரர்கள், பொருட்களை வழங்குவோர், ஒப்பந்தக்காரர், சேவையளிப்போர் முதலிய பல்வேறு நிலைகளில் பங்கெடுக்க ஆர்வம் காட்டிவருகின்றனர்.
அரசின் நேரடி முதலீட்டுக் கொள்கையின் படி, அணுசக்தித் துறையில் வெளிநாடுகள் முதலீடு செய்ய அனுமதி கிடையாது. வெளிநாட்டுத் தொழில் ஒத்துழைப்புடன், சமவாய்ப்பு மற்றும் கடன் இணைந்த விதத்தில் அணு சக்தித் திட்டங்கள் அமைக்கப்பட உள்ளன. நியூக்ளியர் பவர் கார்ப்பரேஷன் ஆஃப் இந்தியா லிமிடெட்  நிறுவனத்திடமிருந்து உள்நாட்டு வளங்களைத் திரட்டி, சமப் பங்குடன் என்பிசிஐஎல் – லுக்கும் பிற மத்தியப் பொதுத்துறை நிறுவனங்களுக்கும் இடையில் அரசின் நிதிநிலை ஆதரவுடன் இணைந்த முயற்சியாக இது மேற்கொள்ளப்படலாம். ஆயினும், வெளிநாட்டு நிறுவனங்கள் அணு சக்தித் திட்டங்களுக்கான பொருள் வழங்கும் சங்கிலியில் முதலீடு செய்யலாம்.
தற்போதைய அணு சக்திக் கட்டணமானது, பழைய அணு சக்தி நிலையமான மஹாராஷ்டிராவின் தாராப்பூரிலுள்ள , தாராப்பூர் அணு சக்தி நிலையம்  1 & 2 வில் யூனிட் ஒன்றுக்கு ரூ. 1.07 முதல் புதிய அணு சக்தி நிலையமான தமிழ்நாட்டின் கூடங்குளத்தில் அமைந்துள்ள கூடங்குளம் அணு சக்தி நிலையம் –  1 & 2 வில் ரூ. 4.10 வரை உள்ளது. அணு சக்திக் கட்டணமானது அந்தப் பகுதியில்  அமைந்துள்ள பிற மின் உற்பத்தி நிலையங்களின் கட்டணங்களுடன் ஒப்பிடத்தக்க வகையில் உள்ளது. இரட்டை அணு சக்தி நிலையங்கள் ஒவ்வொன்றும் பொறியாளர்கள், மேற்பார்வையாளர்கள், தொழில்நுட்பவியலாளர்கள் மற்றும் பிற ஊழியர்கள் உள்ளிட்ட 850 பேருக்கு நேரடி வேலைவாய்ப்பை உருவாக்கித் தரும். மேலும் பொருள் வழங்குநர்கள், ஒப்பந்தக்காரர்கள், சேவையளிப்போர் முதலிய ஆயிரக்கணக்கான பேருக்கு மறைமுகமான வேலைவாய்ப்பையும் உருவாக்கித் தரும். அதன் விளைவாக, பொருளாதாரச் செயல்பாட்டில் உயர்வு ஏற்பட்டு, அது பல்வேறு வியாபார வாய்ப்புகளையும் உருவாக்கித் தருகிறது. இந்த வாய்ப்புகள் மேலும் பல வேலைவாய்ப்புகளை உண்டாக்கும்.
வடகிழக்கு மாகாண மேம்பாடு  , எம்ஓஎஸ் பிஎம்ஓ , பணியாளர் நியமனம், பொதுமக்கள் குறைதீர்ப்பு & ஓய்வூதியம், அணு சக்தி மற்றும் விண்வெளித்துறை ஆகியவற்றின் இணையமைச்சர்  டாக்டர் ஜிதேந்திர சிங் மக்களவையில் இன்று கேள்வி ஒன்றுக்கு எழுத்துப்பூர்வமாக அளித்த பதிலில் இந்தத் தகவலை வெளியிட்டார்.
குடியரசுத் தலைவர் செயலகம்
இந்திய குடியரசுத் தலைவர் மற்றும் துர்க்மெனிஸ்தான் அதிபர் இடையே தொலைபேசி உரையாடல்
துர்க்மெனிஸ்தான் அதிபர் மேன்மைமிகு திரு குர்பங்குலி பெர்டிமுகமெதொவ், இந்திய குடியரசுத் தலைவர் திரு ராம் நாத் கோவிந்தை தொலைபேசி மூலம் இன்று தொடர்பு கொண்டார்.
வரலாற்று மற்றும் கலாச்சார தொடர்புகள் மூலம் இணைக்கப்பட்டுள்ள இரு நாடுகளுக்கிடையேயான சுமூகமான நட்புறவை இரு தலைவர்களும் அங்கீகரித்தனர். பல்வேறு துறைகளில் தொடர்ந்து நீடிக்கும் ஒத்துழைப்பை அவர்கள் திருப்தியுடன் குறிப்பிட்டனர்.
வர்த்தகம் மற்றும் பொருளாதாரத் துறைகளில் இருக்கும் அதிக அளவிலான சாத்தியக்கூறுகளை ஒத்துக்கொண்ட தலைவர்கள், குறிப்பாக மருந்துகள் தொழிலில் இந்திய மற்றும் துர்க்மெனிய நிறுவனங்களுக்கிடையேயான வெற்றிகரமான கூட்டு குறித்து குறிப்பிட்டனர்.
துர்க்மெனிஸ்தான் அதிபரின் தொலைபேசி அழைப்புக்கும், இந்தியாவுடனான இருதரப்பு உறவை வலுப்படுத்துவதற்கான அவரது தனிப்பட்ட உறுதிக்கும் குடியரசுத் தலைவர் நன்றி தெரிவித்தார்.
மேலும் விவரங்களுக்கு இந்த ஆங்கில செய்தியை பார்க்கவும்;
https://pib.gov.in/PressReleasePage.aspx?PRID=1664700
அறிவியல் மற்றும் தொழில்நுட்பத்துறை
ஹைட்ரஜன் எரிபொருள் செல் பொருத்தப்பட்ட இந்தியாவின் முதல் காரின் செயல் விளக்கத்தை சிஎஸ்ஐஆர்-கேபிஐடி அளித்தது
ஹைட்ரஜன் எரிபொருள் செல் பொருத்தப்பட்ட இந்தியாவின் முதல் காரின் சோதனை ஓட்டத்தை அறிவியல் மற்றும் தொழிலக ஆராய்ச்சி மன்றம்  மற்றும் கேபிஐடி ஆகியவை வெற்றிகரமாக செய்து காட்டின.
உள்நாட்டிலேயே உருவாக்கப்பட்டுள்ள இந்த எரிபொருள் செல் அடுக்கு, குறைந்த தட்பவெப்பத்தில் செயல்பட்டு  வாகன பயன்பாடுகளுக்கு பொருத்தமாக இருக்கும்.
இதை உருவாக்கிய குழுக்களை பாராட்டிய சிஎஸ்ஐஆர்-என்சிஎல் இயக்குநர் பேராசிரியர் அஸ்வினி குமார் நாங்கியா, "ஹைட்ரஜன் சார்ந்த புதுப்பிக்கத்தக்க எரிபொருளை பயன்படுத்துவதற்கான நேரம் வந்துவிட்டது," என்றார்.
மேலும் பேசிய அவர், இது பெட்ரோல், டீசல் இறக்குமதியை குறைப்பதோடு இல்லாமல், ஹைட்ரஜன் தூய்மையான எரிபொருள் என்பதால் சுற்றுப்புற சூழலுக்கும் நன்மை பயக்கும் என்றார்.
இந்த குறிப்பிடத்தகுந்த சாதனையைப் பற்றி கருத்து தெரிவித்த கேபிஐடி தலைவர் திரு ரவி பண்டிட், "இந்த தொழில்நுட்பத்திற்கு நல்ல எதிர்காலம் உள்ளது. மேலும் இது உள்நாட்டிலேயே உருவானது என்பதால் வர்த்தக ரீதியாகவும் உகந்ததாக இருக்கும்," என்றார்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:https://pib.gov.in/PressReleasePage.aspx?PRID=1663396
-----
(Visitor Counter : 191
பாதுகாப்பு அமைச்சகம்
இந்தியாவில் உற்பத்தி முனையங்களை அமைத்து உலகளாவிய விநியோக அமைப்பை உருவாக்க தொழில்நுட்ப ஒத்துழைப்புகளை ஏற்படுத்தி பாதிப்புகளில் இருந்து விடுபடுமாறு அமெரிக்க நிறுவனங்களுக்கு பாதுகாப்பு அமைச்சர் அழைப்பு விடுத்துள்ளார்
இந்தியாவில் உற்பத்தி முனையங்களை அமைத்து உலகளாவிய விநியோக அமைப்பை உருவாக்க தொழில்நுட்ப ஒத்துழைப்புகளை ஏற்படுத்தி பாதிப்புகளில் இருந்து விடுபடுமாறு அமெரிக்க நிறுவனங்களுக்கு பாதுகாப்பு அமைச்சர் அழைப்பு விடுத்துள்ளார். குஜராத் மாநிலம் காந்தி நகரில் நடைபெற்று வரும் 12-வது பாதுகாப்பு தளவாட கண்காட்சியின் ஒரு பகுதியாக அமெரிக்க – இந்திய வர்த்தக குழுமம் மற்றும் இந்திய பாதுகாப்பு தளவாட உற்பத்தியாளர்கள் சங்கம் இணைந்து ஏற்பாடு செய்திருந்த கருத்தரங்கில் அவர் உரையாற்றினார். அமெரிக்க, இந்திய பாதுகாப்பு ஒத்துழைப்பில் புதிய எல்லைகள்: அடுத்த தலைமுறை தொழில்நுட்பம், புதிய கண்டுபிடிப்புகள் மற்றும் இந்தியாவில் உற்பத்தி செய்வோம் என்ற கருப்பொருளில் இந்த கருத்தரங்கம் நடைபெற்றது.
பல்வேறு சீர்திருத்தரங்கள் மூலம் கடந்த 8 வருடங்களில் இந்திய பாதுகாப்பு தளவாட உற்பத்தி துறையில் பெரும் மாற்றம் ஏற்பட்டுள்ளதாக திரு ராஜ்நாத் சிங் குறிப்பிட்டார்.
இந்தியாவில் உற்பத்தி முனையங்களை அமைத்து உலகளாவிய விநியோக அமைப்பை உருவாக்க தொழில்நுட்ப ஒத்துழைப்புகளை ஏற்படுத்தி பாதிப்புகளில் இருந்து விடுபடுமாறு அமெரிக்க நிறுவனங்களுக்கு பாதுகாப்பு அமைச்சர் அழைப்பு விடுத்துள்ளார்.
இந்தியாவில் உற்பத்தி செய்வோம் என்ற வாய்ப்புகளின் வழியாக கூட்டாகவோ அல்லது தொழில்நுட்ப ஒப்பந்தத்தின் அடிப்படையிலும் தனியாக அல்லது இந்திய நிறுவனங்களுடன் இணைந்தோ அமெரிக்க நிறுவனங்கள் தற்போது இந்தியாவில் உற்பத்தி நிறுவனங்களை அமைக்க முடியும் என்று அவர் கூறினார். பாதுகாப்பு தளவாட உற்பத்தி துறையில் சிறந்த முதலீட்டுக்கான இடமாக இந்தியா திகழும் என்று அந்த நிறுவனங்கள் உணரும் என்று திரு ராஜ்நாத் சிங் குறிப்பிட்டார்.
மத்திய அமைச்சரவை
இந்தியாவுக்கும் போலந்துக்கும் இடையே விவசாயம் மற்றும் அது சார்ந்த துறைகளில் ஒத்துழைப்புக்கான ஒப்பந்தம் கையெழுத்திடுவதற்கு அமைச்சரவை ஒப்புதல்
இந்தியாவுக்கும் போலந்துக்கும் இடையே விவசாயம் மற்றும் அது சார்ந்த துறைகளில் ஒத்துழைப்புக்கான ஒப்பந்த்ததில் கையெழுத்திடுவதற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது.
விவசாயத்துறையில் நடப்பு நிலவரம், பயிர்களின் ஆரோக்கிய நிலை பற்றிய தகவல்கள் பாதிப்பு ஏற்படுத்தக் கூடிய உயிரிகளால் ஏற்படும் அச்சுறுத்தல், விலங்குகளால் ஏற்படும் தொற்று நோய் அச்சுறுத்தல்கள் உள்ளிட்டவற்றில் தகவல் பரிமாற்றம் மற்றும் வேளாண்துறை சார்ந்த பல்வேறு நடவடிக்கைகளை உள்ளடக்கியது இந்த ஒப்பந்தம். வேளாண்மை மற்றும் வேளாண் உணவுப் பதனீடு தொடர்பான சந்தைகள், கண்காட்சிகள், கருத்தரங்குகள், மாநாடுகள் ஆகியவற்றில் பங்கேற்பது குறித்த அம்சங்களும் ஒப்பந்த்த்தில் இடம் பெற்றுள்ளன. ஒப்பந்த தரப்புகளின் மாநிலங்களிடையே வேளாண் உணவு வர்த்தகத்துக்கு ஆதரவு அல்லது அது சார்ந்த முயற்சிகளில் கூட்டு பொருளாதார நடவடிக்கைகளை மேற்கொள்ளுதலுக்கும் ஒப்பந்தம் வகை செய்கிறது.
இரு நாடுகளின் பிரதிநிதிகளைக் கொண்ட கூட்டுக் குழுவை அமைப்பதற்கும் ஒப்பந்தம் வகை செய்கிறது. இந்தக் குழு ஒத்துழைப்புக்கான திட்டங்களை தயார் செய்யும் : ஒப்பந்தத்தை அமல் படுத்தும் போது ஏற்படும் பிரச்சினைகளுக்கு தீர்வு காணும்.
பிரதமர் அலுவலகம்
கொவிட்-பாதிக்கப்பட்ட உலகில் யோகா நம்பிக்கை ஒளியாக உள்ளது என்று பிரதமர் மோடி கூறுகிறார்
முன்கள கொரோனா வீரர்கள் யோகாவை தங்கள் கேடயமாக்கினர்: பிரதமர்
ஏழாவது சர்வதேச யோகா தினத்தை முன்னிட்டு, பிரதமர் திரு நரேந்திர மோடி, பெருந்தொற்றின் போது யோகாவின் பங்கு குறித்து பேசினார். இந்த கடினமான நேரத்தில், யோகா மக்களுக்கு மூல வலிமையையும், சமநிலையையும் அளித்து நிரூபித்துள்ளது என்று கூறினார். பெருந்தொற்று காலத்தில் உலக நாடுகள் யோகா தினத்தை மறந்துவிடுவது இயல்பானது என்று அவர் சுட்டிக்காட்டினார், ஏனெனில் இது அவர்களின் கலாச்சாரத்தில் உள்ளார்ந்ததல்ல. ஆனால், இதற்கு மாறாக, உலகளவில் யோகா மீதான உற்சாகம் அதிகரித்துள்ளதாக பிரதமர் தெரிவித்தார்.
யோகாவின் முக்கிய மூலப்பொருளில் ஒன்று துன்பங்களை எதிர்கொள்ளும் வலிமை. பெருந்தொற்று தோன்றிய நேரத்தில், திறன்கள், வளங்கள் அல்லது மன இறுக்கம் ஆகியவற்றை கருத்தில் கொண்டு பார்க்கும் போது, தொற்றை எதிர்கொள்ள யாரும் தயாராக இருக்கவில்லை. உலகெங்கிலும் பெருந்தொற்றுடன் போராடுவதற்கு, நம்பிக்கையையும், வலிமையையும் திரட்ட யோகா மக்களுக்கு உதவியது .
முன்கள கொரோனா வீரர்கள் எவ்வாறு யோகாவை தங்கள் கேடயமாக்கி, யோகா மூலம் தங்களை வலுப்படுத்திக் கொண்டனர் என்பதையும், வைரஸின் விளைவுகளைச் சமாளிக்க மக்களையும், மருத்துவர்களையும், செவிலியர்களையும் யோகாவுக்கு அழைத்துச் சென்றதையும் பிரதமர் நினைவு கூர்ந்தார். எல்லா இடங்களிலும், மருத்துவமனைகளில் மருத்துவர்களும், செவிலியர்களும் நடத்திய யோகா அமர்வுகள் நடைபெறத் துவங்கின. நமது சுவாச மண்டலத்தை வலுப்படுத்த, பிராணயாமா மற்றும் அனுலோம்-விலோம் போன்ற சுவாச பயிற்சிகளின் முக்கியத்துவத்தை வல்லுநர்கள் வலியுறுத்துகின்றனர் என்றும் பிரதமர் குறிப்பிட்டார்.
(
உள்துறை அமைச்சகம்
தேச ஒற்றுமைக்கான சர்தார் படேல் விருது-2020 க்கான பரிந்துரைகளைப் பெறுவதற்கு கடைசித் தேதி ஆகஸ்ட் 15 வரை நீட்டிப்பு
தேசத்தின் ஒற்றுமை மற்றும் இறையாண்மைக்கு சிறந்த பங்களிப்பு செய்பவர்களுக்கு வழங்கப்பட உள்ள, உயர்ந்த குடிமை விருதான, தேச ஒற்றுமைக்கான சர்தார் படேல் விருதுக்கான பரிந்துரைகளை இணையதளம் வாயிலாக பெறுவதற்கு கடைசித் தேதி 2020 ஆகஸ்ட் 15 வரை நீட்டிக்கப்பட்டுள்ளது. இந்தப் பரிந்துரைகளை மத்திய உள்துறை அமைச்சகத்தின் இணையதளமான https://nationalunityawards.mha.gov.in வாயிலாக அனுப்ப வேண்டும்.
மத்திய அரசு சர்தார் வல்லபாய் படேல் பெயரில் இந்த விருதை நிறுவியுள்ளது. தேசிய ஒருமைப்பாடு மற்றும் இறையாண்மையை மேம்படுத்துவதற்கு ஊக்கமளிக்கும் பங்களிப்பு செய்துள்ளவர்களுக்கு அங்கீகாரம் அளிப்பதற்காக இந்த விருது நிறுவப்பட்டுள்ளது.
----
(Visitor Counter : 150
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கொவிட்-19 தடுப்பூசி எண்ணிக்கை 124.96 கோடியைக் கடந்தது
நாட்டில் கடந்த 24 மணி நேரத்தில் 80,35,261 தடுப்பூசி டோஸ்கள் செலுத்தப்பட்டுள்ளன. இத்துடன் நாட்டில் செலுத்தப்பட்ட மொத்தக் கொவிட் தடுப்பூசிகளின் எண்ணிக்கை, இன்று காலை 7 மணி நிலவரப்படி 124.96 கோடியைக்  கடந்தது. 1,29,79,828 அமர்வுகள் மூலம் இந்தச் சாதனைப் படைக்கப்பட்டுள்ளது.
கடந்த 24 மணி நேரத்தில் 8,548 பேர் குணமடைந்துள்ளதால், இதுவரை குணமடைந்தோர் மொத்த எண்ணிக்கை 3,40,37,054 ஆக அதிகரித்துள்ளது.
இதைத் தொடர்ந்து குணமடைந்தோர் விகிதம் தற்போது 98.35 சதவீதமாக உள்ளது.
மத்திய, மாநில அரசுகளின் கூட்டு முயற்சிகளால், தினசரி கொவிட் பாதிப்பு தொடர்ந்து 158 நாட்களாக 50,000-க்கும் கீழ் உள்ளது. கடந்த 24 மணி நேரத்தில் 9,765 பேருக்குப் புதிதாகத் தொற்று ஏற்பட்டுள்ளது.
நாட்டில் கொவிட் பாதிப்பிற்கு சிகிச்சை பெறுபவர்களின் எண்ணிக்கை 99,763 ஆக உள்ளது; நாட்டில் கொவிட் சிகிச்சை பெறுபவர்களின் மொத்த விகிதம் தற்போது 0.29 சதவீதமாக உள்ளது; 2020 மார்ச் மாதத்திற்குப்பின் இது குறைந்த அளவு.
கடந்த 24 மணி நேரத்தில் 10,98,611 கொவிட் பரிசோதனைகள் செய்யப்பட்டன. இதுவரை சுமார் 64.35 கோடி கொவிட் பரிசோதனைகள்  செய்யப்பட்டுள்ளன.
வாராந்திரத் தொற்று உறுதி கடந்த 18 நாட்களில் 1 சதவீதத்திற்கும் குறைவாக நீடித்து, தற்போது 0.85 சதவீதமாக உள்ளது. தினசரித் தொற்று விகிதம் 0.89 சதவீதமாக பதிவாகியுள்ளது. இந்த எண்ணிக்கை தொடர்ந்து 59 நாட்களாக 2 சதவீதத்திற்குக் கீழே 94 நாட்களாக 3 சதவீதத்திற்குக் குறைவாகவும் உள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777086
பிரதமர் அலுவலகம்
குஜராத்தின் வதோதராவில் உள்ள ஸ்ரீ ஸ்வாமிநாராயண் ஆலையத்தால் ஏற்பாடு செய்யப்பட்ட இளைஞர் முகாமில் பிரதமர் ஆற்றிய உரை
குரு ஸ்ரீ கியான்ஜீவன்தாஸ் ஸ்வாமி, குஜராத் பாரதிய ஜனதா கட்சியின் மாநிலத் தலைவரும், நாடாளுமன்றத்தில் எனது சக நண்பருமான திரு சி. ஆர். பாட்டீல், குஜராத் மாநில அமைச்சர்கள் மனீஷாபென், வினுபாய், நாடாளுமன்ற உறுப்பினர் ரஞ்சன்பென், வதோதரா மாநகராட்சித் தலைவர் கேயூர்பாய், சிறப்பு அழைப்பாளர்கள், மதிப்பிற்குரிய துறவிகள், பக்தர்கள், பெருந்திரளாக கூடியுள்ள இளம் தலைமுறையினர் அனைவருக்கும் என் வணக்கங்கள்.
சமுதாயத்தின் ஒவ்வொரு தலைமுறையிலும் தொடர்ச்சியான குணநலன்களை கட்டமைப்பதன் மூலம் எந்த ஒரு சமுதாயமும் உருவாகிறது என்பதை நமது முனிவர்களும் வேதங்களும் கற்றுத் தந்துள்ளன. நமது வளமான பாரம்பரிய கலாச்சாரத்தின் அடிப்படையில் அதன் நாகரீகம், கலாச்சாரம், நெறிமுறைகள் மற்றும் நடவடிக்கைகள் அமைந்துள்ளன. எனவே இந்த இளைஞர் முகாம் என்பது நமது இளைஞர்கள் மற்றும் சமுதாயத்தின் எழுச்சிக்கான ஓர் நல்ல முயற்சியாகும்.
நண்பர்களே,
விடுதலையின் அமிர்த மகோத்சவத்தை நாடு கொண்டாடும் வேளையில் இந்த முகாம் நடைபெறுகிறது. புதிய இந்தியாவைக் கட்டமைக்க, ஒன்றிணைந்த உறுதிப்பாடுகளையும், முயற்சிகளையும் இன்று நாம் மேற்கொண்டு வருகிறோம். புதிய, நவீன, எதிர்காலத்தை நோக்கிய அடையாளங்களோடு, பண்டைய காலங்களின் வலுவான அடித்தளத்தில் வேரூன்றிய பாரம்பரியங்களோடு ஓர் புதிய இந்தியா! புதிய அணுகுமுறையையும், பழமை வாய்ந்த கலாச்சாரத்தையும் முன்னெடுத்துச் செல்வதுடன் ஒட்டுமொத்த மனித சமூகத்தையும் வழிநடத்தும் ஓர் புதிய இந்தியா.
எந்தத் துறையிலும் எங்கெல்லாம் சவால்கள் எழுகிறதோ, அங்கெல்லாம் இந்தியா நம்பிக்கை அளிக்கிறது, எங்கெல்லாம் பிரச்சனைகள் இருக்கின்றதோ அவற்றுக்கு இந்தியா தீர்வு காண்கிறது. கொரோனா பெருந்தொற்றுக்கு மத்தியில், உலக நாடுகளுக்கு தடுப்பூசிகள் மற்றும் மருந்துகளே வழங்குவது முதல் உலகளாவிய அமைதியின்மை மற்றும் மோதல்களுக்கு இடையே விநியோக சங்கிலி சீர்குலைந்த நிலையில் தற்சார்பு இந்தியா என்ற நம்பிக்கையுடன் அமைதிக்கான திறமையான பங்களிப்பை இந்தியா வழங்கியுள்ளது. ஒட்டு மொத்த மனித இனத்திற்கும் யோகாவின் பாதையை நாம் காண்பித்து வருவதுடன் ஆயுர்வேதத்தின் சக்தியையும் அறிமுகப்படுத்தியுள்ளோம். மென்பொருள் முதல் விண்வெளி வரை புதிய எதிர்காலத்திற்கான தேசமாக நாம் வளர்ந்து வருகிறோம்.
நண்பர்களே,
இன்று நாட்டில் அரசின் பணி முறையும், சமுதாயத்தில் சிந்தனையும் மாறியிருப்பதோடு, முக்கியமாக மக்களின் பங்களிப்பும் அதிகரித்துள்ளது. புதிய நிறுவனங்களின் உலகில் இந்தியாவின் வளர்ச்சி இதற்கு ஓர் எடுத்துக்காட்டு. புதிய நிறுவனங்களில் சூழலியலில் மூன்றாவது மிகப்பெரும் நாடாக இந்தியா இன்று திகழ்வதோடு, நமது இளைஞர்கள் அதனை முன்னெடுத்துச் செல்கின்றனர்.
விடுதலையின் அமிர்த மகோத்சவத்தின்போது பாரதத் தாயின் நல்வாழ்த்துக்களுடன் இன்றைய முகாமிலிருந்து பல அற்புதமான கருத்துக்களை நீங்கள் கோடிக்கணக்கான மக்களுக்கு எடுத்துச் செல்வீர்கள் என்று நான் நம்புகிறேன்.
நன்றி!
வணக்கம்.
பொறுப்புதுறப்பு: இது பிரதமர் உரையின் தோராயமான மொழிபெயர்ப்பாகும். பிரதமர் தமது உரையை இந்தியில் வழங்கியிருந்தார்.
பிரதமர் அலுவலகம்
இந்தோனேசியாவில் ஏற்பட்ட சுனாமியில் ஏற்பட்ட உயிர் இழப்பிற்கு பிரதமர் இரங்கல்
இந்தோனேசியா நாட்டில் எரிமலை வெடித்ததின் காரணமாக ஏற்பட்ட சுனாமியில் உயிர் இழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார்.
“எரிமலை வெடித்தபின் ஏற்பட்ட சுனாமியால் நிகழ்ந்த உயிர் இழப்புகள் மற்றும் அழிவுகள் மிகுந்த வருத்தத்தை அளிக்கிறது. இதில் உயிர் இழந்தவர்கள் குடும்பத்திற்கு எனது இரங்கல்களை தெரிவித்துக்கொள்கிறேன். மேலும், இதில் காயமடைந்தவர்கள் விரைவில் குணமடைய வேண்டுகிறேன். நமது கடல் வழி அண்டைநாடும், நமது நட்பு நாடுமான இந்தோனேசியாவின் நிவாரண பணிகளுக்கு தேவையான அனைத்து உதவிகளையும் அளிக்க இந்தியா தயாராக உள்ளது”, என்று பிரதமர் கூறியுள்ளார்.
மத்திய அமைச்சரவை
தேசிய மனநல மறுவாழ்வு நிறுவனத்தை போபாலில் ஏற்படுத்துவதற்கு அமைச்சரவை ஒப்புதல்
போபாலில் தேசிய மனநல மறுவாழ்வு நிறுவனத்தை  ஒரு சங்கமாக ஏற்படுத்த பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த நிறுவனம் 1860 ஆம் ஆண்டின் சங்கங்கள் பதிவு சட்டத்தின் கீழ் மத்திய மாற்றுத்திறனாளிகளுக்கு அதிகாரமளித்தல் துறையின் கட்டுப்பாட்டில் அமைக்கப்படும். இந்தத் திட்டத்திற்கு முதல் மூன்று ஆண்டுகளுக்கு மதிப்பீடு செய்யப்பட்ட மொத்தச் செலவீனம் ரூ.179.54 கோடி. இந்த மதிப்பீட்டில் ஒருமுறை செலவினமான ரூ.128.54 கோடியும், ஆண்டுதோறும் ஏற்படும் செலவீனமாக ரூ.51 கோடியும் அடங்கும்.
இந்த நிறுவனத்திற்கு 3 இணைச் செயலாளர்கள் நிலையிலான பதவிகளை உருவாக்கவும் மத்திய அமைச்சரவை ஒப்புதல் அளித்தது. இவற்றில் ஒரு பதவி இடம் நிறுவனத்தின் இயக்குநர், இதர இரண்டு பதவி இடங்கள் பேராசிரியர்களுக்கானவை.
என் ஐ எம் எச் ஆர்-ன் முக்கிய நோக்கங்கள் மனநலம் பாதித்த நபர்களுக்கு மறுவாழ்வுச் சேவைகளை வழங்குதல், மனநல மறுவாழ்வுத்துறையில் திறன் மேம்பாடு, மனநல மறுவாழ்வுக் கொள்கை வகுப்பு மற்றும் ஆராய்ச்சி மேற்கொள்ளுதல் ஆகியன ஆகும்.
இந்த நிறுவனத்தில் ஒன்பது துறைகள் / மையங்கள் அமைந்திருக்கும். இந்த நிறுவனம் பட்டயம், சான்றிதழ், பட்டப்படிப்பு, பட்டமேற்படிப்பு, எம் ஃபில் பட்டம், ஆகியவற்றை வழங்கும் 12 வகை மனநல மறுவாழ்வு பாடங்களை பயிற்றுவிக்கும். ஐந்து ஆண்டுகளில் பல்வேறு பாட வகுப்புகளில் மாணவர்கள் சேர்க்கை 400-ஆக இருக்கும் என எதிர்பார்க்கப்படுகிறது.
இந்த நிறுவனத்தை அமைக்க மத்தியபிரதேச அரசு போபாலில் ஐந்து ஏக்கர் நிலத்தை ஒதுக்கி உள்ளது. இந்த இடத்தில் 3 ஆண்டுகளில் இரண்டு கட்டங்களாக இந்த நிறுவனம் உருவாக்கப்படும். இரண்டு ஆண்டுகளில் சிவில் மற்றும் மின்சாரப் பணிகள் நிறைவடையும். அதே காலத்தில் கட்டடங்கள் அமைக்கப்படும் போது இந்த நிறுவனங்கள் போபாலில் தகுதி உள்ள வாடகைக் கட்டடத்தில் செயல்பட்டு சான்றிதழ் மற்றும் பட்டயப் படிப்புகளை நடத்தும். மேலும் வெளி நோயாளிகள் சார்ந்த சேவைகளும் வழங்கப்படும். இதனையடுத்து இந்த நிறுவனம் மனநோய் பாதித்த அனைத்து நபர்களுக்குமான முழுமையான மறுவாழ்வு சேவைகளை வழங்கும். மேலும் பட்டமேற்படிப்பு மற்றும் எம் ஃபில் பாடங்களையும் நடத்தும்.
என் ஐ எம் எச் ஆர் மனநல மறுவாழ்வுத்துறையில் நாட்டிலேயே முதலாவது நிறுவனமாக இருக்கும். மனநல மறுவாழ்வுத் துறையில் திறன் மேம்பாட்டு நடவடிக்கைகளை பொருத்தவரை இது மீச்சிறப்பு நிறுவனமாக செயல்படும். மனநலம் பாதித்தவர்களின் திறம்பட்ட மறுவாழ்வுக்கான சிறந்த மாதிரிகளை உருவாக்குவதில் அரசுக்கு இந்த நிறுவனம் உதவும்.
------
(Visitor Counter : 174
பிரதமர் அலுவலகம்
பேராசிரியர் எஸ். திகென் சிங் மறைவுக்கு பிரதமர் இரங்கல்
பேராசிரியர் எஸ் திகென் சிங் மறைவுக்கு பிரதமர் திரு நரேந்திர மோடி தனது ஆழ்ந்த இரங்கலை தெரிவித்துள்ளார்.
சுட்டுரையில் விடுத்துள்ள செய்தியில் பிரதமர் கூறியிருப்பதாவது:
‘‘ மணிப்பூர் பா.ஜ.க. தலைவர் பேராசிரியர் எஸ் திகென் சிங் மறைவால் வேதனையடைந்தேன். மணிப்பூரில் கட்சியை பலப்படுத்திய அவர், கடினமாக உழைக்கும் கார்யகர்தாவாக எப்போதும் நினைவு கூறப்படுவார். சமூக சேவை நடவடிக்கைகளில் அவர் தீவிரமாக இருந்தார். அவரது குடும்பத்தினர் மற்றும் அபிமானிகளுக்கு இரங்கல்கள். ஓம் சாந்தி.’’
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
'ஸ்மார்ட் நகரங்கள், ஸ்மார்ட் நகரமயமாக்கல்' நிகழ்வின் 2-ம் நாள் 5 கருப்பொருள்களைக் கொண்ட அமர்வுகளுடன் தொடங்கியது
"ஸ்மார்ட் சிட்டிகள், ஸ்மார்ட் நகரமயமாக்கல்" நிகழ்வின் 2-ம் நாள், நகர்ப்புறத் துறை சார்ந்த ஐந்து கருப்பொருள் பகுதிகளில் ஒரே நேரத்தில் நடத்தப்பட்ட சுவாரசியமான அமர்வுகளுடன் தொடங்கியது. பொது இடங்கள், டிஜிட்டல் ஆளுகை, பருவநிலை ஸ்மார்ட் நகரங்கள், புத்தாக்கம் மற்றும் ஸ்மார்ட் நிதி வசதி ஆகியவை அவை ஆகும்.
75-வது சுதந்திர தினத்தை குறிக்கும் 'விடுதலையின் அமிர்தப் பெருவிழா’-வின் ஒரு பகுதியாக வீட்டுவசதி மற்றும் நகர்ப்புற விவகாரங்கள் அமைச்சகத்தால் குஜராத்தின் சூரத்தில் இந்த நிகழ்வு ஏற்பாடு செய்யப்பட்டு 18.4.2022 அன்று பிரமாண்டமாக தொடங்கியது..
மத்திய மற்றும் மாநில அரசுகளின் பல்வேறு முக்கிய நகர்ப்புற பங்குதாரர்கள் அமர்வுகளில் கலந்துகொண்டனர். மத்திய அரசின் அதிகாரிகள், மாநிலங்கள்/யூனியன் பிரதேசங்களின் முதன்மைச் செயலாளர்கள், நகராட்சி ஆணையர்கள், 100 ஸ்மார்ட் நகரங்களின் நிர்வாக இயக்குநர்கள்/தலைமை செயல் அதிகாரிகள், மாநில அளவிலான முதன்மை முகமைகள்/திட்ட இயக்குநரகங்கள், அதிகாரிகள், குழு உறுப்பினர்கள், தொழில் வல்லுநர்கள், தொழில்துறையினர், ஊடகத்தினர் உள்ளிட்டோர் இதில் அடங்குவர்.
திட்டமிடப்பட்ட பராமரிப்புக்கான தொழில் நுட்பப் பயன்பாடு, சொத்து வரி மேம்பாடு, சுத்தமான காற்று, நீர் பாதுகாப்பு மற்றும் கழிவு மேலாண்மைக்கான செயற்கை நுண்ணறிவு ஆகியவற்றில் உள்ள நகரங்களுக்கான தீர்வுகள் குறித்து ஆர்வத்தை அமர்வில் கலந்துகொண்ட பார்வையாளர்கள் வெளிப்படுத்தினர்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1818076